Forslag til RÅDETS FORORDNING om ændring af forordning (EF) nr. 992/95 om fællesskabstoldkontingenter for visse landbrugsprodukter og fiskerivarer med oprindelse i Norge

(forelagt af Kommissionen)

BEGRUNDELSE

Fællesskabet har ført forhandlinger med Norge om nye toldindrømmelser for visse landbrugsprodukter som et supplement til de eksisterende toldpræferenceordninger med landet. Disse indrømmelser indgår i en aftale i form af en brevveksling. Ifølge bilag V til den pågældende aftale er Fællesskabet forpligtet til at åbne et antal toldkontingenter. Rådets forordning (EF) nr. 992/95 er et redskab, der gør det muligt at åbne fællesskabstoldkontingenter for landbrugsprodukter med oprindelse i Norge.

Formålet med dette forslag er at ændre forordning (EF) nr. 992/95 og således opfylde den pågældende forpligtelse.

2003/0145(ACC)

Forslag til RÅDETS FORORDNING om ændring af forordning (EF) nr. 992/95 om fællesskabstoldkontingenter for visse landbrugsprodukter og fiskerivarer med oprindelse i Norge

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen, og

ud fra følgende betragtninger:

(1) I henhold til Rådets forordning (EF) nr. 992/95 af 10. april 1995 om åbning or forvaltning af fællesskabstoldkontingenter for visse landbrugsprodukter og fiskerivarer med oprindelse i Norge [1], er der åbnet fællesskabstoldkontingenter for visse landbrugsprodukter og fiskerivarer med oprindelse i Norge. Disse kontingenter blev indrømmet i henhold til overenskomsten mellem Det Europæiske Økonomiske Fællesskab og Kongeriget Norge, som blev indgået den 14. maj 1973 [2].

[1] EFT L 101 af 4.5.1995, s. 1. Forordningen er ændret ved forordning (EF) nr. 3061/95 (EFT L 327 af 30.12.1995, s. 1).

[2] EFT L 171 af 27.6.1973, s. 1.

(2) I en aftale i form af en brevveksling mellem Det Europæiske Fællesskab og Kongerige Norge og godkendt ved afgørelse ....... [3] enedes de to parter om yderligere bilaterale handelsindrømmelser vedrørende landbrugsprodukter. I henhold til denne aftale har Fællesskabet forpligtet sig til hvert år på visse betingelser at åbne toldkontingenter til nultold for en række varer med oprindelse i Norge.

[3] EFT L .........

(3) De pågældende toldkontingenter bør således åbnes for perioden fra 1. januar til 31. december hvert år. I det første kalenderår, der anvendes i henhold til denne forordning, nedsættes hele den årlige mængde i forhold til den del af kontingentperioden, der er forløbet inden åbningen af toldkontingenterne.

(4) Værdien af toldkontingenterne under løbenummer 09.0785 og 09.0786 skal omregnes til euro. Beløbene i euro skal fastsættes i overensstemmelse med artikel 18, stk. 2, i Rådets forordning (EØF) nr. 2913/92 af 12. oktober 1992 om oprettelse af en EF-toldkodeks [4],, ved anvendelse af den kurs for den norske krone, der er offentliggjort den 1. oktober 2002 i De Europæiske Fællesskabers Tidende [5].

[4] EFT L 302 af 19.10.1992, s.1. Forordningen er senest ændret ved forordning (EF) nr. 2700/2000 (EFT L 311 af 12.12.2000, s. 17).

[5] EFT C 235 af 1.10.2002, s.1.

(5) Fra 1. januar 2004 skal toldkontingenterne for varer henhørende under KN-kode 0204 forvaltes i overensstemmelse med Rådets forordning (EF) nr. 2529/2001 af 19. december 2001 om den fælles markedsordning for fåre- og gedekød [6]. Toldkontingenterne for disse varer med oprindelse i Norge skal derfor kun forvaltes inden for rammerne af bestemmelserne i forordning (EF) nr. 992/95 indtil slutningen af året 2003. For de resterende måneder i året 2003 bør det allerede forudses, for så vidt angår import af disse varer, at der forelægges et oprindelsescertifikat i overensstemmelse med bestemmelserne i forordning (EF) nr. 2529/2001.

[6] EFT L 341 af 22.12.2001, s. 3.

(6) Det er derfor nødvendigt at ændre forordning (EF) nr. 992/95 i overensstemmelse hermed -

UDSTEDT FØLGENDE FORORDNING:

Artikel 1

1. I artikel 1 i forordning (EF) nr. 992/95 indsættes følgende tekst:

"4. Uanset bestemmelserne i stk. 3 skal importører af varer henhørende under KN-kode 0204 imidlertid forelægge et oprindelsescertifikat i overensstemmelse med bestemmelserne i artikel 16, stk. 1 og 4 i forordning (EF) nr. 2529/2001."

2. Bilag I til forordning (EF) nr. 992/95 ændres i overensstemmelse med bilaget til denne forordning.

Artikel 2

1. I 2003 nedsættes den årlige toldkontingentmængde indeholdt i forordning (EF) nr. 992/95, ændret i overensstemmelse med bilaget til denne forordning, i forhold til den del af kontingentperioden i hele måneder, der er forløbet inden den dato, der er nævnt i anden sætning i artikel 3. Det tal, der fremkommer ved beregningen, oprundes til næste hele talstørrelse.

2. I 2003 vil der være en toldkontingentmængde under nummer 09.0761 på 770 tons.

Artikel 3

Denne forordning træder i kraft på ........dagen efter offentliggørelsen Den Europæiske Unions Tidende.

Den finder anvendelse fra 1. juli 2003.

For så vidt angår varer henhørende under KN-kode 0204 skal denne forordning imidlertid kun anvendes indtil 31. december 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

BILAG

Bilag I til forordning (EF) nr. 992/95 ændres således:

(1) Efter "Varer med oprindelse i Norge" indsættes følgende tekst:

"Uanset bestemmelserne for anvendelse af den kombinerede nomenklatur anses varebeskrivelsen kun for vejledende, idet præferenceordningen inden for rammerne af dette bilag bestemmes på grundlag af KN-kodens dækning. Hvor der er angivet ex KN-koder, bestemmes præferenceordningen ved samlet anvendelse af KN-koden og den tilsvarende varebeskrivelse."

(2) Skemaet ændres som følger:

(a) Titlen i femte kolonne affattes således: "Kontingentmængde (i tons, medmindre andet er angivet)".

(b) Rækkerne med løbenummerne 09.0757, 09.0761 og 09.0762 erstattes med følgende:

>TABELPOSITION>

(3) Den specifikke tillægstold anvendes.

(c) De følgende varer tilføjes:

>TABELPOSITION>

FINANSIERINGSOVERSIGT

1. foranstaltningens betegnelse

Forslag til Rådets forordning om ændring af forordning (EF) nr. 992/95 om åbning og forvaltning af fællesskabskontingenter for visse landbrugsprodukter og fiskerivarer med oprindelse i Norge.

2. budgetpost

Kapitel 10, landbrugstold

3. retsgrundlag

Traktatens artikel 133

4. beskrivelse af foranstaltningen

Gennemførsel af forslaget til Rådets afgørelse om konklusion af en aftale i form af en brevveksling mellem Det Europæiske Økonomiske Fællesskab og Kongeriget Norge vedrørende visse landbrugsprodukter.

5. finansielle virkninger

Denne forordning medfører ikke andre finansielle tab eller gevinster end dem, der er omhandlet i finansieringsoversigten forelagt i forbindelse med ovennævnte rådsafgørelse.

6. forholdsregler mod svig

Bestemmelserne vedrørende forvaltningen af toldkontingenter omfatter de nødvendige forholdsregler for at forhindre og beskytte mod svig og uregelmæssigheder.